Shaxmat boʻyicha ayollar oʻrtasidagi jahon chempionati-2006. 2006-yil 10-27-mart kunlari Rossiyaning Yekaterinburg shahrida shaxmat boʻyicha ayollar oʻrtasidagi jahon chempionati boʻlib oʻtadi. Chempionat toʻrtinchi marta 64 oʻyinchi ishtirokida knock-out turnir shaklida oʻtkaziladi. Syu Yuxua turnir finalida Alisa Galliamovani 2½: ½ hisobida magʻlub etib, chempionlikni qoʻlga kiritadi. Eʼtiborlisi, Syu Yuxua o‘shanda uch oylik homilador boʻlgan edi. Ishtirokchilar. Oʻyinchilar 2006-yil yanvar oyidagi FIDE Elo reytingiga koʻra saralangan edilar. Bundan tashqari, istisno tariqasida amaldagi chempion Antoaneta Stefanova birinchi oʻringa qoʻyilgan edi. Shaxmatchi ayollar oʻrtasida eng kuchli yigirmatalikdan atigi ikkita o‘yinchi ushbu turnirda ishtirok etmaydi. Bular Judit Polgar (dunyoda 1-raqamli ayol shaxmatchisi va umumiy hisobda 14-o‘rin) va Xoang Tan Trang (11-oʻrin) edi. Xoang Tan Trang ushbu turnir o‘rniga 2005 va 2007-yillardagi ochiq chempionat tadbirlarida qatnashadi. Chempionat shakli. Har bir juftlik bahslari ikki kun davomida oʻynaladigan ikkita oʻyindan iborat edi. Klassik oʻyinlarda 40 ta harakat uchun 90 daqiqa va 41-harakatdan boshlab 30 daqiqa qoʻshib hisoblanar edi. Agar durang qayd etilsa, ertasi kuni tay-brek oʻynaladi. Tay-breyklarning formati quyidagicha edi: Natijalar. Final uchrashuvi. Final uchrashuvida klassik oʻyinlarning toʻrtinchi oʻtkazilmadi, chunki Syu Yuxua uchinchi oʻyindan keyin Alisa Galliamovadan ikki ochko oldinga oʻtib boʻlgan edi Turnir jadvali. Oʻyinchilar yanvar oyidagi FIDE Elo reytingiga koʻra saralangan. Standart tanlov usulida juftliklar tanlanadi, yaʼni #1-raqamli oʻyinchi #64-raqamli oʻyinchi bilan, #2-raqamli oʻyinchi #63-raqamli oʻyinchi bilan, #3-raqamli oʻyinchi #62-raqamli oʻyinchi bilan va hokazo. Juftliklar fevral oyida eʼlon qilingan.